43. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. Φ.821.2/3/13908 της 10/22 Φεβρ. 1975 (ΦΕΚ Β΄ 218) Περί λειτουργίας ταχυρρύθμου ειδικής μετεκπαιδεύσεως επιλεγησομένων πρός απόσπασιν εκπ/κών εις τα ελληνικά σχολεία του εξωτερικού. ΄Εχοντες υπ’ όψει: 1.Τας διατάξεις α)του άρθρ. 46 του Ν.Δ. 651/1970 και β)της παρ. 3 του άρθρ. 2 του Ν.Δ. 695/1970. 2.Την ανάγκην της ταχυρρύθμου ειδικής μετεκπαιδεύσεως των επιλεγησομένων προς απόσπασιν εκπαιδευτικών εις ελληνικά σχολεία του εξωτερικού, αποφασίζομεν: Ορίζομεν, όπως λειτουργήση ταχύρρυθμος ειδική μετεκπαίδευσις εν Αθήναις κατά το από 1 έως 31 Ιουλίου ε.έ. χρονικόν διάστημα προς επιμόρφωσιν διακοσίων εκπαιδευτικών λειτουργών, αποσπασθησομένων κατά το σχολικόν έτος 1975-1976 εις τα ελληνικά σχολεία του εξωτερικού. Ανατίθεμεν την μεν κατάρτισιν του προγράμματος διδασκαλίας των μορφωτικών μαθημάτων εις την παρά τω Υπουργείω Δ/νσιν Εκπαιδεύσεως Ελληνοπαίδων Εξωτερικού και Ξένων και Μειονοτικών Σχολείων την δε όλην εποπτείαν της μετεκπαιδεύσεως ταύτης εις τον προϊστάμενον της προαναφερθείσης Διευθύνσεως. Δι’ ημετέρων αποφάσεων θέλουσιν ενεργηθή η επιλογή και η πρόσκλησις των μετεκπαιδευθησομένων εκπαιδευτικών και οι εκπαιδευταί αυτών. Οι μετεκπαιδευθησόμενοι εκπαιδευτικοί θα φιλοξενηθούν εις την Εθνικήν Εστίαν του Εθνικού Ιδρύματος «Ο Βασιλεύς Παύλος» κατά την διάρκειαν της μετεκπαιδεύσεώς των. Η παρούσα δημοσιευθήτω δια της Εφημερίδος της Κυβερνήσεως. Σελ. 568,10(α) Τεύχος 651-Σελ. 38 